વર્ષ 2014ની સામાન્ય ચૂંટણીઓમાં નરેન્દ્ર મોદી પ્રધાનમંત્રી ભારે બહુમતિથી ચુંટણી જીતી ગયા અને દિલ્લી જવાની તૈયારીઓ કરી રહ્યાં હતા. તે સમયે મોદી ગુજરાતના મુખ્યમંત્રી હતા ગુજરાત વિધાનસભાએ મોદીને વિદાય આપવાની હતી. વિધાનસભાનું ખાસ સત્ર બોલાવવામાં આવ્યું. તે વખતે વિધાનસભાના અધ્યક્ષ પદે વજુભાઈ વાળા હતા. મોદી અને શંકરસિંહના ભાષણ પછી આભાર પ્રસ્તાવમાં વજુભાઈએ એવી વાત કરી જેનું અનુસંધાન હવે જોડાઈ રહ્યું છે. વજુભાઈએ મોદી અને બાપુની સરખામણી કરી અને કહ્યું કે બંન્નેની વિચારધારા એક સમાન છે. બાપુનું ગોત્ર ભાજપ અને સંઘ છે તો બાપુ ક્યારેય ભાજપથી અળગા થઈ શકે નહી. વજુભાઈની આ વાત પર મોદી ખુબ હસ્યા. વજુભાઈની એ વાતનું વજૂદ આજે સાબિત થઈ રહ્યું છે. ગુજરાત વિધાનસભામાં 21મી મે ના રોજ શું કહ્યું હતું વજુભાઈએ તે સાંભળો.